
44   DR.30.11.2015 

 

 
 

perlukan Pi1M tadi khususnya di desa dan kalau boleh di upgrade coverage untuk 3G, 4G 
di kawasan saya sebab memang tidak ada. Jadi saya minta kalau boleh timbalan menteri 
turun sendiri di kawasan saya dan melihat keperluan-keperluan ini. Terima kasih, timbalan 
menteri.  

Dato' Jailani bin Johari: Terima kasih, Yang Berhormat Kota Tinggi. Kita ambil 
maklum dan Insya-Allah kita akan turun sendiri ke Kota Tinggi. Saya sambung balik tadi 
dengan pusat internet di R&amp;R Simpang Berkam ya.  

Keempatnya kalau boleh lokasi yang dipilih mempunyai JKKK dan komuniti yang 
aktif. Ini cadangan awal. Premis yang diperuntukkan oleh kerajaan hendaklah merupakan 
bangunan kekal, rumah kedai, ruang pejabat dan lain-lain yang bersih serta mempunyai 
kemudahan asas yang mencukupi seperti elektrik dan air. Ruang saiz yang diperlukan 
adalah berukuran 1,200 kaki persegi yang boleh memuatkan maksimum 20 buah komputer 
kerana tujuan 20 ini ialah bagi membolehkan satu untuk kursus pengajaran dan satu lagi 
khusus untuk amali latihan. Sekiranya pihak kerajaan perlu menyewa premis tersebut, perlu 
dipastikan bahawa premis tersebut boleh disewa sekurang-kurangnya lima tahun kerana 
kita tidak mahu dalam proses penyewaan tersebut, berlaku penyerah hak milik dan 
sebagainya.  

Untuk menjawab soalan yang dinyatakan oleh Yang Berhormat Seputeh walaupun 
beliau tidak ada Tuan Pengerusi, saya harus menjawab soalan beliau untuk rekod. 
Sebenarnya pihak MCMC ataupun SKMM telah menerima surat aduan bertarikh 25 Ogos 
daripada Yang Berhormat Seputeh berhubung mesej Twitter palsu dan kenyataan racist di 
Facebook. Pihak MCMC telah pun memberi maklum balas berhubung aduan tersebut pada 
9 September 2015 dan pihak MCMC juga telah menerima aduan terkini pada hari ini. Saya 
baru terima tadi daripada beliau sendiri tadi berhubung laman web yang menyediakan 
kemudahan untuk menghasilkan tweet palsu. 

Untuk makluman Yang Berhormat Seputeh dan juga semua Ahli Yang Berhormat, 
pihak MCMC telah pun menjalankan analisa dan pengujian dan didapati laman yang 
diajukan tersebut menyediakan kemudahan untuk menjana imej cakupan skrin ataupun 
screenshot palsu dengan izin yang memperlihatkan seolah-olah sesuatu individu telah 
mengeluarkan tweet ataupun post yang berkenaan. Ketiga-tiga laman ini sebenarnya 
beroperasi di luar negara. Saya ingin kongsikan, pertamanya laman 
lemmetweetthatforyou.com sejenis imej yang ditaja ialah tweet,  simitator, facebook post 
dan tweet fake tweet.  

Selain daripada tiga laman yang diadukan oleh Yang Berhormat Seputeh, pihak 
MCMC telah mengambil langkah lanjutan untuk mengesan laman-laman lain yang 
menyediakan kemudahan yang hampir sama di internet. Sejumlah enam laman lain telah 
pun dikesan untuk makluman Ahli-ahli Yang Berhormat. Pertamanya,  fakewhats.com di 
bawah WhatsApp, thewallmachine.com bawah Facebook post, statusclone.com di bawah 
Facebook post, ios7text.com di bawah SMS iOS7,  ifaketext.com di bawah SMS iOS dan 
fakeandroidtext.com di bawah SMS android. Notis tindakan sekatan bagi kesemua 9 laman 
web terlibat telah pun dikeluarkan kepada pihak penyedia perkhidmatan internet di Malaysia 
pada 20 Oktober 2015.  

Saya terpanggil untuk menjawab juga soalan ini Yang Berhormat Tuan Pengerusi 
iaitu pembekal kecil untuk membekal kandungan kepada RTM. Daripada segi dasar, semua 
pembekal yang layak membekal kepada RTM perlulah berdaftar antara lain dengan pihak 
kementerian, pihak RTM dan FINAS serta Kementerian Kewangan. Kandungan yang 
dibekalkan wajib mematuhi garis panduan serta penyertaan keperluan RTM. RTM daripada 
segi dasar terbuka sama ada pembekal kecil atau besar tertakluk kepada syarat-syarat 
yang tersebut di atas.  

Yang Berhormat Seputeh juga menanyakan berkaitan dengan tayangan wayang 
gambar di bawah syarikat tempatan. Untuk makluman Dewan yang mulia ini, sebenarnya 
ada skrin wajib tayang yang memberi peluang untuk filem-filem tempatan ditayangkan di 
pawagam. Daripada segi kritikan terhadap kerajaan dalam filem, apakah dasar dan 
pendirian FINAS terhadap perkara ini. Penapisan elemen-elemen yang tidak wajar dalam 



perlukan Pi1M tadi khususnya di desa dan kalau boleh di upgrade coverage untuk 3G, 4G di kawasan saya sebab memang tidak ada. Jadi saya minta kalau boleh timbalan menteri turun sendiri di kawasan saya dan melihat keperluan-keperluan ini. Terima kasih, timbalan menteri. Dato' Jailani bin Johari: Terima kasih, Yang Berhormat Kota Tinggi. Kita ambil maklum dan Insya-Allah kita akan turun sendiri ke Kota Tinggi. Saya sambung balik tadi dengan pusat internet di R&R Simpang Berkam ya. Keempatnya kalau boleh lokasi yang dipilih mempunyai JKKK dan komuniti yang aktif. Ini cadangan awal. Premis yang diperuntukkan oleh kerajaan hendaklah merupakan bangunan kekal, rumah kedai, ruang pejabat dan lain-lain yang bersih serta mempunyai kemudahan asas yang mencukupi seperti elektrik dan air. Ruang saiz yang diperlukan adalah berukuran 1,200 kaki persegi yang boleh memuatkan maksimum 20 buah komputer kerana tujuan 20 ini ialah bagi membolehkan satu untuk kursus pengajaran dan satu lagi khusus untuk amali latihan. Sekiranya pihak kerajaan perlu menyewa premis tersebut, perlu dipastikan bahawa premis tersebut boleh disewa sekurang-kurangnya lima tahun kerana kita tidak mahu dalam proses penyewaan tersebut, berlaku penyerah hak milik dan sebagainya. Untuk menjawab soalan yang dinyatakan oleh Yang Berhormat Seputeh walaupun beliau tidak ada Tuan Pengerusi, saya harus menjawab soalan beliau untuk rekod. Sebenarnya pihak MCMC ataupun SKMM telah menerima surat aduan bertarikh 25 Ogos daripada Yang Berhormat Seputeh berhubung mesej Twitter palsu dan kenyataan racist di Facebook. Pihak MCMC telah pun memberi maklum balas berhubung aduan tersebut pada 9 September 2015 dan pihak MCMC juga telah menerima aduan terkini pada hari ini. Saya baru terima tadi daripada beliau sendiri tadi berhubung laman web yang menyediakan kemudahan untuk menghasilkan tweet palsu. Untuk makluman Yang Berhormat Seputeh dan juga semua Ahli Yang Berhormat, pihak MCMC telah pun menjalankan analisa dan pengujian dan didapati laman yang diajukan tersebut menyediakan kemudahan untuk menjana imej cakupan skrin ataupun screenshot palsu dengan izin yang memperlihatkan seolah-olah sesuatu individu telah mengeluarkan tweet ataupun post yang berkenaan. Ketiga-tiga laman ini sebenarnya beroperasi di luar negara. Saya ingin kongsikan, pertamanya laman lemmetweetthatforyou.com sejenis imej yang ditaja ialah tweet, simitator, facebook post dan tweet fake tweet. Selain daripada tiga laman yang diadukan oleh Yang Berhormat Seputeh, pihak MCMC telah mengambil langkah lanjutan untuk mengesan laman-laman lain yang menyediakan kemudahan yang hampir sama di internet. Sejumlah enam laman lain telah pun dikesan untuk makluman Ahli-ahli Yang Berhormat. Pertamanya, fakewhats.com di bawah WhatsApp, thewallmachine.com bawah Facebook post, statusclone.com di bawah Facebook post, ios7text.com di bawah SMS iOS7, ifaketext.com di bawah SMS iOS dan fakeandroidtext.com di bawah SMS android. Notis tindakan sekatan bagi kesemua 9 laman web terlibat telah pun dikeluarkan kepada pihak penyedia perkhidmatan internet di Malaysia pada 20 Oktober 2015. Saya terpanggil untuk menjawab juga soalan ini Yang Berhormat Tuan Pengerusi iaitu pembekal kecil untuk membekal kandungan kepada RTM. Daripada segi dasar, semua pembekal yang layak membekal kepada RTM perlulah berdaftar antara lain dengan pihak kementerian, pihak RTM dan FINAS serta Kementerian Kewangan. Kandungan yang dibekalkan wajib mematuhi garis panduan serta penyertaan keperluan RTM. RTM daripada segi dasar terbuka sama ada pembekal kecil atau besar tertakluk kepada syarat-syarat yang tersebut di atas. Yang Berhormat Seputeh juga menanyakan berkaitan dengan tayangan wayang gambar di bawah syarikat tempatan. Untuk makluman Dewan yang mulia ini, sebenarnya ada skrin wajib tayang yang memberi peluang untuk filem-filem tempatan ditayangkan di pawagam. Daripada segi kritikan terhadap kerajaan dalam filem, apakah dasar dan pendirian FINAS terhadap perkara ini. Penapisan elemen-elemen yang tidak wajar dalam.